[{"text_idx": "#000002", "text": "Mae Parade yn cynnwys perfformiadau arbennig y gwaith yn Llyfrgell y Maendy, ochr yn ochr a\u0302 lansio\u2019r porth ar-lein, sydd wedi\u2019i lunio\u2019n arbennig ac sy\u2019n cynnwys portreadau unigol, sy\u2019n amlygu hanesion, barn ac achosion personol sydd o bwys i bobl y Maendy, yn eu geiriau eu hunain. Gobeithio y bydd y portreadau sain hyn yn cyfleu tipyn o beth yw byw yma, mewn ffordd newydd a dadlennol, gyda rhoi llwyfan i\u2019r bobl ddweud eu dweud: y rheini sy\u2019n byw, yn astudio, yn gweithio, yn gwirfoddoli, ac yn addoli yma."}, {"text_idx": "#000003", "text": "Mae modd olrhain hanes y Maendy yng ngweddnewid ei adeiladau: y newid yn eu defnydd a\u2019u swyddogaeth, eu gadael yn segur, neu eu chwalu\u2019n gyfan gwbl, a rhoi\u2019r newydd yn eu lle. Ond os edrychwn yn fwy clo\u0300s ar y newid hwn, daw llun ar glawr o boblogaeth y Maendy dros gyfnod. Hefyd, mae beth sy\u2019n ffurfio\u2019r Maendy yn aneglur; gofynnwch i ddau berson ymhle mae ei ffiniau, ac fe gewch ddau ateb gwahanol! Felly efallai na ellir synio amdano fel ardal Ddaearyddol, ond yn hytrach fel agwedd, ffordd o edrych ar y Byd. Hwyrach, yn hytrach, mai\u2019r bobl a\u2019u natur agored sy\u2019n diffinio\u2019r \u201cMaendy go iawn\u201d. Efallai mai yn yr ymdeimlad hwn o gymuned y mae dadlennu i ni\u2019r gwirionedd, neu\u2019r gwirioneddau."}, {"text_idx": "#000004", "text": "Adroddwr anhysbys sy\u2019n corffori pare\u0302d amser, adroddwr a glywn drwy gydol y prif osodwaith. Mae\u2019n ein tywys drwy\u2019r newidiadau daearyddol yn yr ardal dros y Canrifoedd. Ond gyda threigl amser dechreuwn glywed y lleisiau gwirioneddol yn dod i\u2019r fei ac yn torri ar draws ein hadroddwr mewn pare\u0302d newydd, cyfoes. Mae\u2019n nhw\u2019n so\u0302n wrthym ac yn ein hatgoffa beth yw byw yma\u2019n awr, heddiw, tra mae twrw ei synau, yn dod ar glawr yn araf, yn chwyrli\u0308o ac yn chwyddo\u2019n daith ymdrochol."}]